ກຸ່ມສົນທະນາແຫ່ງຊາດ ສີ່ອົງການ ຂອງຕູນີເຊຍ ຊະນະ ລາງວັນໂນແບລ ຂະແໜງສັນຕິພາບ
ຕູນີເຊຍ ເປັນປະເທດທຳອິດ ທີ່ມີການລຸກຮືຂຶ້ນ ໃນລະດູບານໃໝ່ ປີ 2011 ແລະສາມາດຫັນປ່ຽນ ໄປສູ່ປະຊາທິປະໄຕ ໄດ້ຢ່າງສຳເລັດຜົນ.
ລາງວັນໂນແບລຂະແໜງສັນຕິພາບ ປີ 2015 ຈະມີການມອບ ໃຫ້ ກຸ່ມສົນທະນາແຫ່ງຊາດ ສີ່ຝ່າຍ ຂອງຕູນີເຊຍ ໃນການປະ ກອບສ່ວນຢ່າງຕັ້ງໜ້າເຂົ້າໃນການເສີມສ້າງປະຊາທິປະໄຕທີ່ ມີຫຼາຍພັກຝ່າຍຢູ່ໃນຕູນີເຊຍຫລັງຈາກໄດ້ມີການປະວັດດອກ ຊ້ອນ ໃນປີ 2011 ຄະນະກຳມະການ ລາງວັນໂນແບລ ທີ່ນະຄອນ Oslo ປະເທດ Norway ໄດ້ປະກາດໃນວັນສຸກມື້ນີ້ໂດຍໃຫ້ຂໍ້ສັງເກດວ່າ ລາງ ວັນດັ່ງກ່າວນີ້ຈະມີການມອບໃຫ້ 4 ອົງການຈັດຕັ້ງຮ່ວມບໍ່ແມ່ນ ໃຫ້ແຕ່ລະອົງການແຍກກັນ ຍ້ອນວຽກງານ ຂອງພວກເຂົາເຈົ້າ ໃນການເສີມສ້າງຂັ້ນຕອນທາງດ້ານການເມືອງແບບສັນຕິ ລຸນ ຫຼັງການດຳເນີນຄວາມພະຍາຍາມ ແບບປະຊາທິປະໄຕ ຫລັງຈາກການປະທ້ວງໃນລະດູ ບານໃໝ່ໄດ້ມີການບ່ອນທຳລາຍຍ້ອນການລອບສັງຫານທາງດ້ານການເມືອງແລະຄວາມ ວຸ້ນວາຍທາງດ້ານສັງຄົມ ຄະນະກຳມະການລາງວັນໂນແບລໄດ້ອ້າງເຫດຜົນວ່າ ອົງການ ຮ່ວມທັງສີ່ໄດ້ສ້າງຄວາມທຸ່ນທ່ຽງໃຫ້ແກ່ປະເທດຊາດໃນເວລາທີ່ພວມຈະເກີດສົງຄາມກາງ ເມືອງຢູ່ແລ້ວ ອົງການຕ່າງໆ ທີ່ສັງກັດໃນກຸ່ມສົນທະນາແຫ່ງຊາດສີ່ຝ່າຍຂອງຕູນີເຊຍ ແມ່ນປະກອບສະ ຫະພັນກຳມະບານໃຫຍ່ຕູນີເຊຍ ສະຫະພັນອຸດສາຫະກຳ ການຄ້າ ແລະ ສີມືແຮງງານຕູນີ ເຊຍ ສັນນິບາດສິດທິມະນຸດຕູນີເຊຍແລະອົງການຄຸ້ມຄອງລະບຽບກົດໝາຍຂອງຕູນີເຊຍ ການປະທ້ວງໃນລະດູບານໃໝ່ຂອງຊາວອາຣັບເລີ້ມຕົ້ນຂຶ້ນທີ່ປະເທດຕູນີເຊຍໃນ ປີ 2004 ແລະໄດ້ແຜ່ລາມຢ່າງວ່ອງໄວໄປຍັງປະເທດອື່ນໆຊຶ່ງພາໃຫ້ມີການລຸກ ຮືຂຶ້ນຮຽກຮ້ອງໃຫ້ມີ ການປະຕິຮູບປະຊາທິປະໄຕ ໃນຂະນະທີ່ຕູນີເຊຍໄດ້ຫັນປ່ຽນຢ່າງສຳເລັດຜົນໄປສູ່ປະຊາທິປະໄຕ ບັນດາປະເທດອື່ນໆ ໃນອາຟຣິກາເໜືອແລະພາກຕາເວັນອອກກາງ ຍັງສືບຕໍ່ດີ້ນຮົນຫາທາງເພື່ອໃຫ້ຄວາມທຸ່ນ ທ່ຽງກັບຄືນມາ